จิม (โมบิลสูท)
รุ่นต่างๆ ของจิม > รุ่นที่พัฒนาหลังสงครามหนึ่งปี

| RGC-83 จิมแคนน่อนทูว์ > ข้อมูลทั่วไป |
| --- | --- |
ประเภท: โมบิลสูทยิงสนับสนุนระยะกลางรุ่นผลิตจำนวนมาก
ความสูง: 18 เมตร
น้ำหนัก: 47.3 ตัน (พื้นฐาน) 66.9 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1420 กิโลวัตต์
อุปกรณ์: บีมแคนน่อน ปืนวัลแคน 60 มม. บีมเซเบอร์ ปืนไรเฟิล โล่
นักบินสำคัญ: ชัค คีธ แชป อาเดล
ด ค ก
RGC-83 จิมแคนน่อนทูว์ ปรากฏตัวในโอวีเอ กันดั้ม 0083 ออกแบบโดย ฮาจิเมะ คาโทกิ รุ่นที่พัฒนาต่อมาจากจิมแคนน่อนโดยใช้โครงสร้างของจิมคัสตอม มีเครื่องกำเนิดพลังงานที่มีกำลังมากกว่าเดิมเพื่อให้ใช้บีมแคนน่อนแฝดด้านหลังที่เป็นอาวุธหลักได้ จิมแคนน่อนทูว์ยังติดเกราะโชแบมอาเมอร์แบบเดียวกับของ RX-78NT-1FA ฟุลอาเมอร์กันดั้มอเล็กซ์
RGM-79C จิมรุ่นปรับปรุง ปรากฏตัวใน กันดั้ม 0083 ออกแบบโดย ฮาจิเมะ คาโทกิ เป็นจิมที่เพิ่มสมรรถนะหลังสงครามหนึ่งปีจบลง เข้าประจำการเป็นกำลังหลักของสหพันธ์แทนจิมรุ่นมาตรฐาน
RGM-79C พาวเวิร์ดจิม ปรากฏตัวใน กันดั้ม 0083 ออกแบบโดย ฮาจิเมะ คาโทกิ เป็นจิมรุ่นปรับปรุงที่ได้รับการดัดแปลงเพื่อทดสอบชิ้นส่วนและระบบของโมบิลสูทในกันดั้มโปรเจกต์ เนื่องจากโครงสร้างของจิมไม่ได้รองรับอุปกรณ์เสริมสมรรถนะเหล่านี้ จึงต้องติดตั้งกล่องควบคุมไว้ด้านนอกของเกราะ
RGM-79CR จิมรุ่นปรับปรุงแบบการขับเคลื่อนสูง ปรากฏตัวในนิยายประกอบภาพถ่าย แอดวานซ์ออฟเซต้า ออกแบบโดยเคนคิ ฟุจิโอกะ เป็นจิมรุ่นปรับปรุงที่เพิ่มสมรรถนะเพื่อให้หน่วยทดสอบอาวุธของทิทานส์ใช้ทดสอบแทนจิมทูว์ โดยใช้แบ็คแพ็คและเซนเซอร์ที่มีประสิทธิภาพมากกว่าเดิม ที่หน้าอกมีเซนเซอร์และช่องระบายความร้อนเสริม และสามารถติดตั้งตลับพลังงาน Eแพ็คที่แขนหรือเอวได้
RGM-79EW EWACจิม ปรากฏตัวใน แอดวานซ์ออฟเซต้า ออกแบบโดย เคนคิ ฟุจิโอกะ เป็นจิมรุ่นปรับปรุงแบบการขับเคลื่อนสูงที่ติดตั้งจานเรดาร์ขนาดใหญ่เพื่อใช้เป็นยูนิตสอดแนมและลาดตะเวน
RGM-79SR จิมสไนเปอร์ทรี ปรากฏตัวใน แอดวานซ์ออฟเซต้า ออกแบบโดย เคนคิ ฟุจิโอกะ เป็นจิมรุ่นปรับปรุงแบบการขับเคลื่อนสูงที่ดัดแปลงเป็นยูนิตยิงโจมตีจากระยะไกล โดยเพิ่มประสิทธิภาพของเซนเซอร์และใช้บีมไรเฟิลพิสัยไกลเป็นอาวุธหลัก จิมสไนเปอร์ทรียังมีรุ่นย่อยที่ใช้บีมลันเชอร์เป็นอาวุธและรุ่นที่ติดตั้งแบ็คแพ็คปืนใหญ่ที่สามารถถอดออกได้
| RGM-79N จิมคัสตอม > ข้อมูลทั่วไป |
| --- | --- |
ประเภท: โมบิลสูทเอนกประสงค์รุ่นผลิตจำนวนมาก
ความสูง: 18 เมตร
น้ำหนัก: 42 ตัน (พื้นฐาน) 57.6 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1420 กิโลวัตต์
อุปกรณ์: ปืนวัลแคน 60 มม. บีมเซเบอร์ ปืนไรเฟิล 90 มม. ปืนกล โล่
นักบินสำคัญ: เซาธ์ เบิร์นนิง อัลฟ่า เอ เบท เบอนาร์ด มอนเชีย
ด ค ก
RGM-79N จิมคัสตอม ปรากฏตัวใน กันดั้ม 0083 ออกแบบโดย ฮาจิเมะ คาโทกิ โมบิลสูทรุ่นผลิตจำนวนจำกัดที่พัฒนาต่อมาจากจิมรุ่นปรับปรุงและ RX-78NT-1 กันดั้มอเล็กซ์ จิมคัสตอมมีสมรรถนะใกล้เคียงกับกันดั้มและเป็นโมบิลสูทที่ให้นักบินระดับเอซใช้งานเท่านั้น
RGM-79Q จิมเควล ปรากฏตัวใน กันดั้ม 0083 ออกแบบโดย ฮาจิเมะ คาโทกิ
TGM-79C จิมคานาล ปรากฏตัวในมังงะ โรงเรียนนายร้อยบนฟากฟ้า ออกแบบโดยโยชิโนริ ซายามะ
| RGM-79R จิมทูว์ > ข้อมูลทั่วไป |
| --- | --- |
ประเภท: โมบิลสูทเอนกประสงค์รุ่นผลิตจำนวนมาก
ความสูง: 18.1 เมตร
น้ำหนัก: 40.5 ตัน (พื้นฐาน) 58.7 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1518 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล โล่
ด ค ก
RGM-79R จิมทูว์ ปรากฏตัวในโมบิลสูทเซต้ากันดั้ม ออกแบบโดยคาสุฮิสะ คอนโด รุ่นปรับปรุงของจิมที่เข้าประจำการแทนจิมรุ่นปรับปรุง ลักษณะภายนอกคล้ายกับจิมรุ่นมาตรฐานแต่มีสมรรถนะที่สูงกว่าและใช้ห้องควบคุมแบบพาโนรามิคที่มองได้ 360 องศารอบตัว จิมทูว์มีรหัสสองชุด คือ RGM-79R ซึ่งใช้กับจิมที่ได้รับการปรับแต่งเป็นจิมทูว์ และ RMS-179 ซึ่งใช้กับจิมทูว์ที่สร้างขึ้นใหม่
| RGM-86R จิมทรี > ข้อมูลทั่วไป |
| --- | --- |
ประเภท: โมบิลสูทเอนกประสงค์รุ่นผลิตจำนวนมาก
ความสูง: 18 เมตร
น้ำหนัก: 38.6 ตัน (พื้นฐาน) 56.2 ตัน (เต็มพิกัด)
เกราะ: โลหะผสมไททาเนียมและเซรามิก
กำลังเครื่อง: 1560 กิโลวัตต์
อุปกรณ์: ปืนวัลแคน 60 มม. บีมเซเบอร์ บีมไรเฟิล มิสไซล์พ็อดสี่ลำกล้อง ไมโครมิสไซล์พ็อดสิบห้าลำกล้อง มิสไซล์พ็อดขนาดใหญ่สองลำกล้อง โล่
ด ค ก
RGM-86R จิมทรี ปรากฏตัวในกันดั้มดับเบิ้ลเซต้า ออกแบบโดย โยชิโนริ ซายามะ โมบิลสูทที่ปรับปรุงมาจากจิมทูว์ ใช้แบ็คแพ็คที่ดัดแปลงมาจากของกันดั้มมาร์คทูว์และมีกำลังขับเคลื่อนสูงขึ้นถึง 37% และติดตั้งมิสไซล์ลันเชอร์ไว้ที่ไหล่จึงสามารถใช้เป็นยูนิตยิงสนับสนุนได้ จิมทรีเข้าประจำการเป็นกำลังหลักของสหพันธ์โลกแทนจิมทูว์ จนกระทั่งหลังสงครามนีโอซีอ้อนครั้งที่สองจึงถูกปลดระวางและแทนที่ด้วย RGM-89 เจกัน
RGM-86R นูเวลจิมทรี ปรากฏตัวในนิยายประกอบภาพถ่าย กันดั้มเซนติเนล ออกแบบโดย ฮาจิเมะ คาโทกิ เป็นจิมทรีที่สร้างใหม่ นูเวลจิมทรีจึงมีโครงสร้างที่ต่างจากรุ่นปกติ โดยมีเครื่องกำเนิดพลังงานที่มีกำลังมากกว่าและที่หน้าอกจะมีช่องระบายความร้อนเพิ่ม นูเวลจิมทรีใช้ส่วนหัวแบบใหม่ซึ่งติดตั้งเซนเซอร์ที่มีประสิทธิภาพมากกว่าเดิมและสามารถบรรจุกระสุนของปืนวัลแคนได้มากขึ้น